Xchange-línukerfið samanstendur af runninglínu sem er áföst grunnlínu ( e. body ) , þ.e 5 metra flotlínu , auk þriggja úrskiptanlegra enda ( e. tip ) . Endarnir eru flot , sökkhraði S3 / 4 og sökkhraði S6 / 7 , hver og einn þeirra er merktur sérstaklega , með lykkjum beggja vegna og koma í þartilgerðu veski . Heildarlengd grunnlínu og enda er 8,6 metrar sem þýðir að línunni er mjög auðvelt að kasta . Línan er afar þægileg í notkun og nýtist í allar aðstæður , hvort heldur í ár eða vötn , lax - eða silungsveiði . Hún leggst fremur mjúklega á vatnsflötinn og styggir því síður , þrátt fyrir að haus línunnar sé tiltölulega stuttur . Línan ræður við allar flugugerðir , smáflugur sem túpur . Xchange-kerfið er hentugt fyrir einhendur og switch-stangir . Almennt skal velja línu í samræmi við línuþyngd stangarinnar , sérstaklega ef nota á línuna á meðalhraða einhendu . Í flestum tilvikum borgar sig að taka þyngri línu en stöngin segir til um á switch-stangir og mjög hraðar einhendur .